Дейвид Рокфелер - шефът на билдербергите, които дърпат конците на света? - БЛИЦ
Ако си мислите, че и билдербергите са някакви смешници като повечето тайни общества, бъркате. Въпреки че властта им постепенно намалява, все още медии като "Дейли телеграф" ги определят като "неформалният владетел на света". Клубът обединява световния елит - влиятелни политици, кралски особи, бизнесмени, банкери, индустриалци и IT милиардери. Заседанията са само за хора от Америка, Западна Европа и Канада. Това пише в материали на медии от близкото минало, посветени на тайнствената група, за която се твърди, че е председателствана от Дейвид Рокфелер. Много рядко на тайнствените сбирки са канени учени от Русия, Китай, Бразилия или Индия В заседанията на групата са участвали белгийският крал Филип, принц Чарлс, съпругът на британската кралица принц Филип, кралят и кралицата на Нидерландия Беатрикс и Бернхард, кралят и принцът на Норвегия, испанското кралско семейство. Сред привилегированите да присъстват на сбирките са германските премиери Ангела Меркел и Хелмуд Шмид, сегашният шеф на Европейската централна банка Марио Драги, британските премиери Маргарет Тачър, Гордън Браун, Тони Блеър и Дейвид Камерън. От президентите на САЩ на форумите са участвали Джералд Форд, Джордж Буш-баща, Бил Клинтън и съпругата му Хилари. Както и много от държавните секретари, сред които Джордж Шулц, Кондолиза Райс и др. На заседанията са участвали изявени американски военни като ген. Колин Пауъл, министърът на отбраната Доналд Ръмсфелд. Шефовете на Федералния резерв на САЩ също са сред предпочитаните гости. На събранията са присъствали Пол Волкър, Алън Грийнспан, Бен Бернанке, както и шефовете на много международни институции като експрезидентът на Световната банка Робърт Зелик и сегашната шефка на Международния валутен фонд Кристин Лагард. Тя е редовен участник в сбирките още от времето, когато бе само министър на финансите на Франция. Подозренията са, че именно билдербергите са дали тласък на шеметната й кариера в МВФ Твърди се, че освен нея и други млади политици бързо са се издигнали, след като били забелязани от клуба "Билдерберг". През 1991 г. младият губернатор на Арканзас Бил Клинтън е поканен от смятания за действителен шеф на групата - Дейвид Рокфелер, на заседание на групата. Не е ясно какви качества е демонстрирал там и с какво е впечатлил световния елит, но година по-късно той е избран за президент на САЩ. През 1993 г. никому неизвестният британски депутат Тони Блеър е поканен на форум на клуба, след което изненадващо за всички оглавява Лейбъристката партия. А през 1997 г. става премиер на Великобритания. При това той успя да се задържи на "Даунинг стрийт" чак до 2007 г., с което стана най-дълго управлявалият премиер от 1812 г. насам. Смята се, че италианският икономист Марио Монти също е кадър на клуба и на партньорската й Трилатерална комисия. Той е забелязан още когато специализира в Йейл при известния нобелов лауреат проф. Джеймс Тобин. Поканен е да присъства на сбирките и очевидно там са оценили качествата му на хладнокръвен технократ. Малко след това той става еврокомисар, а през 2011 г. е избран и за премиер на Италия. Интересното е, че клубът "Билдерберг" си има управляващ комитет, който задава дневния ред и решава кои да присъстват на форумите. В сегашното ръководство примерно участва експредседателят на Еврокомисията Жозе Мауел Барозу, който неотдавна оглави банковата група "Голдман Сакс". Любопитното е, че именно тя бе съветник на гръцките правителства как да прикриват далаверите години наред С единствената цел Еврокомисията и кредиторите да не разберат, че страната е абсолютно неплатежоспособна. Случайно или не, именно Барозу бе шеф на ЕК точно когато се разрази скандалът и бе постигната мистериозната сделка за гръцките дългове. Всъщност тя позволи на правителствата в Атина хем да не плащат, хем гърците да продължат да си живеят нашироко както досега. Причината е в механизма, създаден по времето на Барозу - всички страни да събират пари и когато някоя изпадне в беда, да й се помага от общия фонд. Останалите членове на управляващия комитет на билдербергите са шефовете на гигантите "Еърбъс", "Фиат-Крайслер", "Лазард", "Алкоа", "Новартис", "Барклис", "Коч холдинг", "Кей Би Си груп", "Райън еър", "Голдман Сакс", "Титан цимент" и др. Главен съветник на цялата тази сплав от политици, банкери и бизнесмени е милиардерът Дейвид Рокфелер, който неотдавна стана на 101 години.